Nikolajus Pozdniakovas
Nikolajus Pozdniakovas (rus. Поздняков Николай Георгиевич, 1900 – 1948) – tarybinis diplomatas. 1938 m. spalio 8 – 1940 m. rugpjūčio 1 d. buvo TSRS įgaliotasis pasiuntinys Lietuvoje (iki paskyrimo į Lietuvą N. Pozdniakovas buvo TSRS laikinasis reikalų patikėtinis Suomijoje). 1940 m. vasarą aktyviai dalyvavo rengiant Lietuvos okupaciją. Po Lietuvos inkorporavimo į TSRS sudėtį buvo VKP(b) CK ir TSRS Liaudies komisarų tarybos įgaliotinis Lietuvos TSR. N. Pozdniakovui dirbant Lietuvoje, paslaptingomis aplinkybėmis mirė jo žmona Marija (kremuota Kauno medicinos universiteto krematoriume).